《县衙随班》
明代·陆深

幄殿高悬绛节朝，龙纹浮动瑞烟飘。地当东海开黄道，仗倚中天切紫霄。

花县千城临禹贡，华封万口祝唐尧。年时正忆胪传里，玉笋金铺具百僚。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。